Knap 25 år efter den fatale færgebrand, der kostede 159 mennesker livet, genåbner politiet efterforskningen.

Norges rigsadvokat Tor-Aksel Busch godkender, at politiet åbner for ny efterforskning af dødsbranden om bord på færgen Scandinavian Star i 1990, skriver hans kontor i en pressemeddelelse. Dermed imødekommer rigsadvokaten anmodningen fra Oslo politi. Politimesteren i Oslo får ansvaret for efterforskningen. 159 mennesker omkom ved branden, der opstod 7. april 1990 omkring klokken 02.05 på vej fra Oslo til Frederikshavn.